Nafarroako Parlamentuko Mahaiak, 2021eko martxoaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Aranzazu Izurdiaga andreak aurkezturiko galdera, gurasoen koordinatzailearen figurari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2021eko martxoaren 1ean
Lehendakaria: Unai Hualde Iglesias
GALDERAREN TESTUA
EH Bildu Nafarroa talde parlamentarioaren eledun Arantxa Izurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun diezaion:
Nafarroako Zuzenbide Zibilaren Konpilazioa aldatu eta gaurkotzeko apirilaren 4ko 21/2019 Foru Legearen bidez, gurasoen koordinatzailearen figura sortu zen 77. legean, erabaki judizialen irismenetik harago doazen auzi gatazkatsuak bideratzen saiatzeko edo erabaki judizialak bete daitezen errazteko.
Zenbat jarduketa burutu ditu gurasoen koordinatzaileak legea indarrean sartu zenetik?
Zer ahalmen ari zaizkio ematen gurasoen koordinatzaileari?
Ezkontideetako bat familia- edo genero-indarkeria dela-eta kondenatua izan den genero-indarkeriako prozesu judizialetan nahiz ezkontideen arteko krisi prozesuetan esku hartu al du gurasoen koordinatzaileak?
Nafarroako Gobernuak zer balorazio egiten du figura horri buruz?
Iruñean, 2021eko otsailaren 22an.
Foru parlamentaria: Arantxa lzurdiaga Osinaga
